2014.gada \_\_\_.\_\_\_\_\_\_ Noteikumi Nr.

Rīgā (prot. Nr. \_\_\_\_\_\_\_ .§)

**Grozījumi Ministru kabineta 2010.gada 26.oktobra noteikumos Nr.997 „****Noteikumi par garantijām komersantu un atbilstošu lauksaimniecības pakalpojumu kooperatīvo sabiedrību konkurētspējas uzlabošanai”**

Izdoti saskaņā ar

Ministru kabineta iekārtas likuma

31.panta pirmās daļas 3.punktu

Izdarīt Ministru kabineta 2010.gada 26.oktobra noteikumos Nr.997 „Noteikumi par garantijām komersantu un atbilstošu lauksaimniecības pakalpojumu kooperatīvo sabiedrību konkurētspējas uzlabošanai” (Latvijas Vēstnesis, 2010, 177.nr., 2013, 102.nr., 2013. 252.nr.) šādus grozījumus:

1. Aizstāt 3.2.apakšpunktā skaitli „7.” ar „7.1”;
2. Izteikt 3.1 apakšpunktu šādā redakcijā:

„3.1 Šo noteikumu izpratnē mikrokomersanti, mazie un vidējie komersanti ir komersanti, kuri atbilst Komisijas 2014.gada 17.jūnija Regula (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (vispārējā grupu atbrīvojuma regula) (turpmāk – Komisijas Regula Nr.651/2014) (Eiropas Savienības Oficiālais Vēstnesis, 2014. gada 26. jūnijs, L 187) , 1.pielikumā noteiktajām definīcijām. ”;

1. Papildināt ar 3.2 apakšpunktu šādā redakcijā:

„3.2 Šo noteikumu izpratnē lielais saimnieciskās darbības veicējs ir saimnieciskās darbības veicējs, kas neatbilst Komisijas Regulas Nr.651/2014 1.pielikumā noteiktajām definīcijām.”;

1. Papildināt ar 3.3 apakšpunktu šādā redakcijā:

„3.3 Šo noteikumu izpratnē jaundibināts saimnieciskās darbības veicējs ir mikro, mazais un vidējais komersants, kurš ir reģistrēts Uzņēmumu reģistrā ne vēlāk kā trīs gadus pirms garantijas pieteikuma iesniegšanas dienas.”;

1. Papildināt ar 3.4 apakšpunktu šādā redakcijā:

„3.4 Šo noteikumu izpratnē saistītās personas ir saimnieciskās darbības veicēji, kas atbilst Eiropas Komisijas 2013. gada 18. decembra Regulas (ES) Nr.1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2013. gada 24. decembris, Nr. L 352) (turpmāk – Komisijas Regula Nr.1407/2013) 2.panta 2.punktā noteiktajai „viena vienota uzņēmuma” definīcijai.”;

1. Izteikt 4.punktu šādā redakcijā:

„4. Garantijas sniedz kā *de minimis* atbalstu saskaņā ar Komisijas Regulu Nr.1407/2013.”;

1. Izteikt 6.punktu šādā redakcijā:

„6. Atbalstu nepiešķir šādām nozarēm un darbībām:

* 1. Komisijas Regulas Nr.1407/2013 1. panta pirmās daļas "a", "b", "c", "d" un "e" apakšpunktā noteiktajām nozarēm un darbībām;
  2. ieroču un munīcijas ražošanai un tirdzniecībai;
  3. tabakas izstrādājumu ražošanai un tirdzniecībai;
  4. alkohola ražošanai un tirdzniecībai;
  5. azartspēlēm un derībām;
  6. finanšu un apdrošināšanas darbībai;
  7. operācijām ar nekustamo īpašumu, izņemot gadījumus, ja garantija tiek piešķirta darbības programmas "Infrastruktūra un pakalpojumi" papildinājuma 3.4.4.1.aktivitātes "Daudzdzīvokļu māju siltumnoturības uzlabošanas pasākumi" projekta īstenošanai vai nekustamā industriālā īpašuma attīstīšanai;
  8. transportlīdzekļu, individuālās lietošanas priekšmetu, sadzīves aparatūras un sadzīves iekārtu iznomāšanai;
  9. kravas autotransporta līdzekļu iegādei saimnieciskās darbības veicējiem, kas veic komercpārvadājumus ar autotransportu;
  10. darbībām, kas ir saistītas ar elektroenerģijas ražošanu un siltumapgādi;
  11. kapitālsabiedrību kapitāla daļu iegādei;
  12. avansa maksājuma garantijas saņemšanai citu Eiropas Savienības fondu projektu īstenošanai.”;

1. Aizstāt 7.punktā vārdus „nepiešķir saimnieciskās darbības veicējiem” ar vārdiem un skaitļiem „nepiešķir šo noteikumu 3.1.apakšpunktā minētajiem saimnieciskās darbības veicējiem”;
2. Papildināt ar 7.1 punktu šādā redakcijā:

„7.1 Atbalstu nepiešķir šo noteikumu 3.2.apakšpunktā minētajām daudzdzīvokļu dzīvojamās mājas dzīvokļu īpašnieku kopības pilnvarotajām personām, kurām:

7.1 1. ar tiesas spriedumu ir pasludināts maksātnespējas process vai tiek īstenots tiesiskās aizsardzības process, ar tiesas lēmumu tiek īstenots ārpustiesas tiesiskās aizsardzības process, uzsākta bankrota procedūra, piemērota sanācija vai mierizlīgums vai saimnieciskā darbība ir izbeigta;

7.1 2. ir Valsts ieņēmumu dienesta administrēti nodokļu parādi. Šo ierobežojumu nepiemēro, ja saimnieciskās darbības veicējs ir vienojies ar Valsts ieņēmumu dienestu par nodokļu parāda atmaksas grafiku un pilda šīs vienošanās nosacījumus.”;

1. Izteikt 10.1. un 10.2. punktu šādā redakcijā:

„10.1. garantija sedz līdz 80 % no finanšu pakalpojuma, un vienam mikro, mazam un vidējam saimnieciskās darbības veicējam un ar to saistīto personu grupai garantētā summa nepārsniedz 1 500 000 *euro* (vai 750 000 *euro*, ja saimnieciskās darbības veicējs darbojas kravu autopārvadājumu nozarē) un garantijas termiņš nepārsniedz 10 gadu;

10.2. garantija sedz līdz 80 % no finanšu pakalpojuma, un vienam lielam saimnieciskās darbības veicējam un ar to saistīto personu grupai garantētā summa nepārsniedz 1 500 000 *euro* (vai 750 000 *euro*, ja saimnieciskās darbības veicējs darbojas kravu autopārvadājumu nozarē) un garantijas termiņš nepārsniedz 5 gadu, vai garantētā summa nepārsniedz 750 000 (vai 350 000 *euro*, ja saimnieciskās darbības veicējs darbojas kravu autopārvadājumu nozarē) un garantijas termiņš nepārsniedz 10 gadu.” ;

1. Izteikt 15.punktu šādā redakcijā:

„15. Šo noteikumu ietvaros piešķirtais atbalsts vienam vienotam uzņēmumam nepārsniedz Komisijas Regulas Nr.1407/2013 3.panta 2.punktā noteiktos ierobežojumus.”;

1. Izteikt 16.punktu šādā redakcijā:

„16. Nosakot šo noteikumu 15.punktā minēto pieļaujamo atbalsta apmēru, ņem vērā citu saimnieciskās darbības veicējam iepriekš piešķirto atbalstu saskaņā ar Komisijas Regulu Nr.1407/2013 un Eiropas Komisijas 2006. gada 15. decembra Regulu (EK) Nr.1998/2006 par līguma 87. un 88. panta piemērošanu *de minimis* atbalstam.”;

1. Izteikt 18.punktu šādā redakcijā:

„18. Latvijas Garantiju aģentūra pārbauda, vai atbalsta kopējā summa, ko saimnieciskās darbības veicējs ir saņēmis par kārtējo gadu un diviem iepriekšējiem kalendāra gadiem atbilstoši Komisijas Regulai Nr.1998/2006 un Komisijas Regulai Nr.1407/2013, nepārsniedz 200 000 *euro* vai 100 000 *euro*, ja saimnieciskās darbības veicējs darbojas kravu autopārvadājumu nozarē.”;

1. Izteikt 20.punktu šādā redakcijā:

„20. Šo noteikumu ietvaros saņemto atbalstu par tām pašām attiecināmajām izmaksām nedrīkst apvienot ar citu *de minimis* atbalstu.”;

1. Aizstāt 21.punktā vārdus un skaitļus „Komisijas regulā Nr.800/2008” ar vārdiem un skaitļiem „Komisijas Regulā Nr.651/2014”;
2. Aizstāt 21.1 apakšpunktā vārdus un skaitļus „Komisijas regulu Nr.800/2008” ar vārdiem un skaitļiem „Komisijas Regulu Nr.651/2014”.
3. Svītrot 22.punktu;
4. Aizstāt 23. 1 apakšpunktā vārdus un skaitļus „21. un 22.punktam” ar vārdiem un skaitļiem „21.punktam” ;
5. Papildināt 24.punktu aiz vārdiem „10 gadu” ar vārdiem „no dienas, kurā Latvijas Garantiju aģentūra ir piešķīrusi pēdējo aizdevumu,” un papildināt aiz vārdiem un skaitļiem „7.punktā” ar vārdiem un skaitļiem „un 7.1 punktā”;
6. Papildināt ar 25.1 punktu šādā redakcijā:

„25.1 Lai nodrošinātu, ka tiek ievērots šo noteikumu 18.punktā minētais, veicot atbalsta uzskaiti, Latvijas Garantiju aģentūra saimnieciskā darbības veicēja apvienošanās gadījumā ņem vērā visu katram apvienošanā iesaistītajam saimnieciskās darbības veicējam iepriekš piešķirto *de minimis* atbalstu.

Saimnieciskās darbības veicēja sadalīšanās gadījumā Latvijas Garantiju aģentūra saņemto *de minimis* atbalstu attiecina uz to saimnieciskās darbības veicēju, kas *de minimis* atbalsta saņemšanas rezultātā guva labumu un kas ir saimnieciskās darbības veicējs, kas pārņem darbības, kam tika izmantots *de minimis* atbalsts sākotnēji, vai arī, ja minētā attiecināšana nav iespējama, saņemto *de minimis* atbalstu attiecina proporcionāli, pamatojoties uz saimnieciskās darbības veicēja pašu kapitāla bilances vērtību sadales faktiskajā datumā.”;

1. Izteikt 27.punktu šādā redakcijā:

„27. Atbalstu sniedz līdz 2015.gada 31.decembrim”.

Ministru prezidente L.Straujuma

Ekonomikas ministrs V.Dombrovskis

Iesniedzējs:

Ekonomikas ministrs V.Dombrovskis

Vīza: Valsts sekretārs M.Lazdovskis

03.07.2014 00:21

1033

Agita Nicmane

67013203, Agita.Nicmane@em.gov.lv